รัฐบาลไทย-ข่าวทำเนียบรัฐบาล-ปลัด มท. ลงพื้นที่ศูนย์เรียนรู้ 19 พอเพียง จังหวัดขอนแก่น เน้นย้ำ ขับเคลื่อนขยายผลสร้างทีมอำเภอ ทีมตำบล ในทุกอำเภอ เพื่อพัฒนาคน และคนพัฒนาพื้นที่อย่างยั่งยืน
วันอาทิตย์ที่ 31 กรกฎาคม 2565
ปลัด มท. ลงพื้นที่ศูนย์เรียนรู้ 19 พอเพียง จังหวัดขอนแก่น เน้นย้ํา ขับเคลื่อนขยายผลสร้างทีมอําเภอ ทีมตําบล ในทุกอําเภอ เพื่อพัฒนาคน และคนพัฒนาพื้นที่อย่างยั่งยืน
ปลัด มท. ลงพื้นที่ศูนย์เรียนรู้ 19 พอเพียง จังหวัดขอนแก่น เน้นย้ํา ขับเคลื่อนขยายผลสร้างทีมอําเภอ ทีมตําบล ในทุกอําเภอ เพื่อพัฒนาคน และคนพัฒนาพื้นที่อย่างยั่งยืน
วันนี้ (31 ก.ค. 65) เวลา 08.45 น. ที่ศูนย์เรียนรู้ 19 พอเพียง ต.พระลับ อ.เมืองขอนแก่น จ.ขอนแก่น นายสุทธิพงษ์ จุลเจริญ ปลัดกระทรวงมหาดไทย พร้อมด้วย นายจารึก เหล่าประเสริฐ รองผู้ว่าราชการจังหวัดขอนแก่น นายนิวัติ น้อยผาง รองอธิบดีกรมการพัฒนาชุมชน นายสุรศักดิ์ อักษรกุล รองอธิบดีกรมการพัฒนาชุมชน นายศุภชัย ลีเขาสูง ปลัดจังหวัดขอนแก่น พัฒนาการจังหวัด หัวหน้าส่วนราชการ เยี่ยมชมกิจกรรมศูนย์เรียนรู้ 19 พอเพียง โดยมี นายประจวบ รักแพทย์ นายอําเภอเมืองขอนแก่น นายวินัย ทองทัพ กํานันตําบลพระลับ พร้อมด้วยผู้ใหญ่บ้าน คณะกรรมการหมู่บ้าน และภาคีเครือข่าย ร่วมให้การต้อนรับ
นายสุทธิพงษ์ จุลเจริญ ปลัดกระทรวงมหาดไทย กล่าวว่า ในวันนี้นับเป็นโอกาสดีที่ได้มาแลกเปลี่ยนเรียนรู้การดําเนินงานที่สําคัญยิ่งของการพัฒนาคุณภาพชีวิตพี่น้องประชาชน ด้วยการน้อมนําหลักปรัชญาของเศรษฐกิจพอเพียงและทฤษฎีใหม่ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ซึ่งได้รับการสืบสาน รักษา และต่อยอด โดยพระบาทสมเด็จพระเจ้าอยู่หัว มาขับเคลื่อนปฏิบัติขยายผลในพื้นที่อําเภอเมืองขอนแก่น โดยมีท่านนายอําเภอ ท่านกํานัน ผู้ใหญ่บ้าน กรรมการหมู่บ้าน ผู้บริหารองค์กรปกครองส่วนท้องถิ่น รวมถึงทีมอําเภอนําร่อง “บําบัดทุกข์ บํารุงสุข” แบบบูรณาการฯ อันเป็นการตอกย้ําว่า เป็นการรวมพลังครั้งสําคัญที่จะทําให้คุณภาพชีวิตพี่น้องประชาชนตําบลพระลับ อําเภอเมืองขอนแก่น และตําบลอื่น ๆ ในอําเภอเมืองขอนแก่นมีคุณภาพชีวิตที่ดีอย่างยั่งยืน ทั้งนี้ อําเภอเมืองขอนแก่น มีโอกาสอันดีที่ได้รับคัดเลือกให้เป็น 1 ใน 76 อําเภอทั่วประเทศ ให้นําเสนอถึงความมุ่งมั่นตั้งใจในการที่ท่านนายอําเภอจะลุกขึ้นมาเป็นนายกรัฐมนตรีของพื้นที่อําเภอ ด้วยการสร้างทีมทํางานขับเคลื่อนร่วมกับ 7 ภาคีเครือข่าย ไม่ใช่การทํางานคนเดียวแบบ One Man Show เพราะ “นายกรัฐมนตรีของอําเภอต้องเป็นผู้นําของทุกกระทรวง ทุกกรม ในพื้นที่อําเภอ และนํานโยบายของทุกกระทรวง ทุกกรม มาขับเคลื่อน” ซึ่งเป็นเรื่องที่ดีในการทําให้พี่น้องประชาชนมีความสุขเพิ่มมากขึ้น ความทุกข์มลายหายไป ดังเจตนารมณ์ของชาวมหาดไทยที่ตั้งปณิธานว่า “เราจะเป็นข้าราชการที่ดีในพระบาทสมเด็จพระเจ้าอยู่หัว มุ่งมั่นทําหน้าที่บําบัดทุกข์ บํารุงสุขให้กับพี่น้องประชาชนอย่างเต็มสติกําลัง”
“การจะบําบัดทุกข์ บํารุงสุขให้กับพี่น้องประชาชนในปัจจุบันนั้น มีมิติปัญหา มิติคุณภาพชีวิตที่ครอบคลุมอํานาจหน้าที่ของหน่วยงานต่าง ๆ ดังนั้น นายอําเภอจึงต้องมี “ทีมอําเภอ” ที่มาจากภาคีเครือข่ายทั้ง 7 ภาคี อันได้แก่ ภาครัฐ ภาคผู้นําศาสนา ภาควิชาการ ภาคเอกชน ภาคประชาชน ภาคประชาสังคม และภาคประชาชน ลงไปถึงการสร้าง “ทีมตําบล” และทีมอีก 200 กว่าหมู่บ้าน ที่ต้องเป็น Teamwork ที่เข้มแข็ง นั่นคือ “ต้องทําตามหน้าที่อย่างเต็มที่” โดยนายอําเภอเป็นนายกรัฐมนตรีอําเภอ ปลัดอําเภอเป็นรองนายกรัฐมนตรีอําเภอ หัวหน้าส่วนราชการก็เป็นรัฐมนตรีแต่ละกระทรวงในอําเภอ ที่ต้องลงไปคลุกคลีตีโมง กระตุ้นปลุกเร้าให้คณะกรรมการหมู่บ้านทุกคนทําหน้าที่ของตนเองให้เป็นไปตามระเบียบ กฎหมาย มีความอุทิศ เสียสละตน ให้กับหมู่บ้านที่อาศัยอยู่ด้วยแรงปรารถนา (passion) ที่เกิดจากแรงผลักดันภายในใจที่เราอยาก Change for Good ให้เกิดขึ้นกับประเทศ กับพี่น้องประชาชน ความสําเร็จก็จะเกิดขึ้น และแน่นอนว่า โครงการอําเภอนําร่อง “บําบัดทุกข์ บํารุงสุข” แบบบูรณาการฯ ไม่ได้หมายความว่าทั้งจังหวัดขอนแก่นจะมีเพียงอําเภอเมืองขอนแก่นเพียงอําเภอเดียว เมื่ออําเภอเมืองขอนแก่นที่ทําดีอยู่แล้ว ต้องช่วยขยายผลทําให้ครบทุกอําเภอ “โดยไม่ทิ้งใครไว้ข้างหลัง” ดังนั้นทุกอําเภอต้องร่วมกันสร้างสิ่งที่ดีให้เกิดขึ้นกับพี่น้องประชาชน สร้างความเปลี่ยนแปลงให้มีแต่สิ่งที่ดี Change for Good ให้เกิดขึ้นกับพี่น้องประชาชน พร้อมทั้งต้องสื่อสารกับพี่น้องประชาชนผ่านการติดตั้งป้ายหรือสื่อประชาสัมพันธ์ที่แสดงให้เห็นถึงความมุ่งมั่นตั้งใจและองค์ความรู้ตามทฤษฎีใหม่ที่มีมากกว่า 40 ทฤษฎี 4,000 กว่าโครงการของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ได้รับการสืบสาน รักษา และต่อยอดโดยพระบาทสมเด็จพระเจ้าอยู่หัว เช่น เรื่องการบําบัดน้ําเสีย ซึ่งเป็นทฤษฎีใหม่เรื่องอธรรมปราบอธรรม ที่ทรงนําความจริงในเรื่องความเป็นไปแห่งธรรมชาติ และกฎเกณฑ์ของธรรมชาติมาเป็นหลักการแนวปฏิบัติที่สําคัญในการแก้ปัญหาและเปลี่ยนแปลงสภาวะที่ไม่ปกติ เป็นต้น อันเป็นการน้อมปฏิบัติบูชาถวายแด่พระบาทสมเด็จพระเจ้าอยู่หัวเนื่องในโอกาสเฉลิมพระชนมพรรษา 70 พรรษา 28 กรกฎาคม 2565 สนองพระราชปณิธานที่ทรงแน่วแน่ในการสืบสาน รักษา และต่อยอด และครองแผ่นดินโดยธรรมเพื่อประโยชน์สุขของอาณาประชาราษฎร อันจะยังประโยชน์ทําให้พสกนิกรของพระองค์ทุกหมู่เหล่าจะได้มีความสุข ความเจริญ โดยมีพวกเราทุกคนที่เป็นข้าราชการและพลเมืองที่ดีของพระบาทสมเด็จพระเจ้าอยู่หัว” นายสุทธิพงษ์ฯ กล่าวเน้นย้ํา
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ชาวตําบลพระลับถือเป็นต้นแบบของพสกนิกรผู้จงรักภักดี ซึ่งพื้นที่แห่งนี้มีองค์ความรู้ มีสิ่งที่ดีที่ให้ทุกคนสามารถมาเรียนรู้ได้ดีอยู่แล้ว แต่สิ่งที่ต้องทําหลังจากนี้ คือ วางแผนการบริหารจัดการ เช่น วางแผนปลูกผักสวนครัวให้มีระบบที่ทําให้เรามีผักสวนครัวกินในทุกวัน โดยมีวิธีการ มีขั้นตอนที่สําคัญที่สุดคือนั่งคุยกัน อันเป็นการ “พัฒนาคน” ระดมสมองภาคีเครือข่าย สร้างความรู้ความเข้าใจในการน้อมนําหลักปรัชญาของเศรษฐกิจพอเพียงและทฤษฎีใหม่ หรือแม้แต่โครงการพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี "บ้านนี้มีรักปลูกผักกินเอง” ทรงทําให้พวกเราทุกคนเห็นว่า ผักสวนครัวในบ้านเป็นความมั่นคงหนึ่งของชีวิต เพราะชีวิตต้องมีอาหารกินทุกวัน เพื่อให้ร่างกายอยู่ได้ และอยู่ได้ด้วยผักที่ปลอดสารพิษ ไม่ก่อโรคร้ายกับร่างกาย และขอให้จังหวัดขอนแก่นได้หารือการดําเนินการจัดการน้ําเสีย ร่วมกับองค์การจัดการน้ําเสีย และหน่วยงานของกระทรวงทรัพยากรธรรมชาติและสิ่งแวดล้อม และหน่วยงานที่เกี่ยวข้อง เพื่อร่วมกันดําเนินการระบบบําบัดน้ําเสียรวมและระบบบําบัดน้ําเสียครัวเรือน เพื่อให้เกิดการแก้ไขปัญหาน้ําเสียชุมชนที่ยั่งยืน นอกจากนี้ ยังเป็นการสื่อให้เห็นว่า สิ่งที่กําลังขับเคลื่อนนี้ยังเป็นการขับเคลื่อนตามหลักการพัฒนาที่ยั่งยืน (Sustainable Development Goals : SDGs) ของสหประชาชาติ เพื่อ Change for Good สร้างสิ่งที่ดีให้เกิดขึ้นกับพี่น้องประชาชนในพื้นที่ ทั้งการให้ความรู้ การให้การศึกษา ทําให้คนมีคุณธรรม เพื่อตอกย้ําอุดมการณ์ของชุมชน ช่วยกันวางแผน ช่วยกันคิด ช่วยทําให้ชุมชนเกิดการพัฒนาที่ยั่งยืน
“ขอให้มุ่งมั่นพัฒนาคนและนําองค์ความรู้จากศาสตร์พระราชามาพัฒนาพื้นที่ เพื่อให้พื้นที่สร้างความมั่นคงให้กับคุณภาพชีวิต ทําให้เป็นวิถีชีวิต ความยั่งยืนจึงจะเกิดขึ้น สร้างชุมชนที่เข้มแข็ง ทําให้ชุมชนเป็นชุมชนจิตอาสาที่มีความรัก ความสามัคคี ความเอื้อเฟื้อเผื่อแผ่ ช่วยเหลือซึ่งกันและกัน เพราะชีวิตหยุดนิ่งไม่ได้ ต้องเดินหน้าพัฒนาให้ดีขึ้นอย่างต่อเนื่องตามบริบทภูมิสังคมที่เหมาะสมกับพื้นที่ อันจะยังผลให้เกิดการมีส่วนร่วม และเป็นพลังที่เข้มแข็งในการแก้ไขทุกปัญหาของพื้นที่ ต่อยอดพัฒนาเป็น “ทีมอําเภอ” “ทีมตําบล” และ “ทีมหมู่บ้าน” ที่สร้างสรรค์ประโยชน์ในทุกเวลาตลอดไป” นายสุทธิพงษ์ฯ กล่าวในช่วงท้าย
นายประจวบ รักแพทย์ นายอําเภอเมืองขอนแก่น กล่าวว่า อําเภอเมืองขอนแก่น ได้รับการคัดเลือกเป็นตัวแทนจังหวัดขอนแก่น ให้เข้าร่วมโครงการอําเภอนําร่อง “บําบัดทุกข์ บํารุงสุข” แบบบูรณาการ และสร้างนักขับเคลื่อนยุทธศาสตร์นําการเปลี่ยนแปลง และได้รับการคัดเลือกให้เป็นตัวแทนกลุ่มจังหวัดภาคตะวันออกเฉียงเหนือตอนกลาง ผ่านการนําเสนอโครงการ “ลําห้วยพระคือ สายน้ําแห่งชีวิต ฟื้นเศรษฐกิจชุมชน” ประกอบด้วย 8 โครงการย่อย ได้แก่ 1) โครงการการกําจัดผักตบชวา 2) โครงการบําบัดน้ําเสียด้วยผักตบชวาและลูกบอลจุลินทรีย์ 3) โครงการบ้านนี้รักษ์น้ํา 4) โครงการบ่อบําบัดน้ําเสียแหลมผักเบี้ยที่หนองเลิงเปลือย 5) ปลูกผักสวนครัว(รั้วกินได้) 6) โครงการผักตบชวาสร้างรายได้ 7) โครงการส่งเสริมการตลาดจําหน่ายผลผลิตของชุมชน 8) สร้างฐานเรียนรู้ตามแนวทฤษฎีใหม่ โดยบูรณาการภาคีเครือข่ายเป็นฐานในการขับเคลื่อนเศรษฐกิจพอเพียงและศาสตร์พระราชาสู่ความยั่งยืน
นายวินัย ทองทัพ กํานันตําบลพระลับ กล่าวว่า ศูนย์เรียนรู้ 19 พอเพียง เป็นการดําเนินงานศูนย์เรียนรู้แห่งใหม่ของตําบลพระลับ โดยฝ่ายปกครองตําบลพระลับ ประชุมมีมติที่จะจัดตั้งศูนย์เรียนรู้ชุมชนแห่งนี้ จึงได้ก่อตั้งเป็นศูนย์เรียนรู้โครงการอันเนื่องมาจากพระราชดําริอําเภอเมืองขอนแก่น โดยมีกํานัน ผู้ใหญ่บ้าน ผู้ช่วยผู้ใหญ่บ้าน แพทย์ อสม. และชาวบ้านเป็นผู้ดําเนินงานร่วมใจกันสร้าง และทุกหมู่บ้านได้รวมเงินบ้านละ 5,000 บาท เป็นทุนเริ่มต้นในการดําเนินงาน ซึ่งการจัดทําศูนย์เรียนรู้ 19 พอเพียงนี้จะเป็นศูนย์เรียนรู้เศรษฐกิจพอเพียงโดยน้อมนําหลักปรัชญาของเศรษฐกิจพอเพียงของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาปฏิบัติ บนเนื้อที่ 379 ไร่ นําจุดเด่นของ 19 หมู่บ้านในตําบลพระลับมาไว้ที่ศูนย์แห่งนี้ เพื่อให้เป็นสวนสุขภาพที่กินได้ เป็นแหล่งเรียนรู้ของประชาชนทั่วไป ประการสําคัญมีแนวทางที่จะนําน้ําเน่าเสียในพื้นที่หนองเลิงเปือยที่เป็นปัญหาใหญ่ของเมืองขอนแก่น มาทําให้เกิดประโยชน์ สามารถพัฒนาพื้นที่ให้ปรับเปลี่ยนเป็นเงินได้ โดยมีการจัดทําฐานเรียนรู้ตามแนวทางทฤษฎีใหม่ และโคก หนอง นา ประกอบด้วย ฐานที่ 1 คนรักสุขภาพ ฐานที่ 2 เพาะชําไม้ดอกไม้ประดับ ฐานที่ 3 คนรักษ์น้ํา ฐานที่ 4 คลองไส้ไก่ ฐานที่ 5 คนรักษ์ดิน ฐานที่ 6 ปุ๋ยหมักรักษ์โลก ฐานที่ 7 คนมีน้ํายา ฐานที่ 8 คนรักษ์ป่า ฐานที่ 9 คนมีไฟ และฐานที่ 10 สิ่งแวดล้อม